

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Ակունք

Ակունքը վաղը՝

* Զարգացած է ավանդական և օրգանական գյուղատնտեսությունը, կառուցվել են ժամանակակից տոհմային ֆերմաներ, սպանդանոց, կաթի վերամշակման արտադրամաս։ Հիմնվել են ինտենսիվ այգիներ, ջերմոցային տնտեսություններ (ծաղիկ, բանջարաբուծություն), հիդրոպոնիկ եղանակով կանաչ մասսայի արտադրություն, կատարվում է նոր մշակաբույսերի սելեկցիա, զարգացած է տոհմային թռչնաբուծությունը, մեղվաբուծությունը, ձկնաբուծությունը։ Գործում են սերմնաբուծական կայաններ և ՄՏԿ-ներ։ Գյուղամերձ արոտավայրերը ջրարբիացված են։
* Զարգացած է ագրոտուրիզմը, էկոտուրիզմը, ստեղծվել են լեռնադահուկային բազա, ճոպանուղիներ, հյուրատներ։
* Հիմնվել են այլընտրանքային էներգիայի ստացման կայաններ։
* Տեղի է ունենում օրգանական պարարտանյութերի, հակակարկտային ցանցի արտադրություն, աղբի վերամշակում։
* Մշակութային կենտրոնները բարեկարգ և տեխնիկապես հագեցած են (երաժշտական դպրոցներ, գրադարաններ)։
* Համայնքում բազմապրոֆիլ խմբակներ են ստեղծվել՝ օտար լեզուների, թատերական խմբակներ, ժամանակակից մշակութային օջախներ, կինոյի դահլիճներ։
* Երեխաները սովորում են ժամանակակից շենքային պայմաններով դպրոցներում։ Առկա է նաև ՏՏ դպրոց։
* Համայնքի բնակավայրերի փողոցները բարեկարգ ու ասֆալտապատ են, գործում է ժամանակակից հասարակական տրանսպորտ։ Համայնքն ունի կապիտալ նորոգված խմելու և ոռոգման ջրագծեր, ժամանցային կենտրոններ, զբոսայգիներ, բարեկեցիկ կյանքով ապրող բնակչություն։

**Նպատակներ**

**Համայնքի ճանաչվածության բարձրացում և կարողությունների ուժեղացում**

|  |  |
| --- | --- |
| Գործողություններ | Պատասխանատուներ |
| Սոցցանցերի միջոցով մաքսիմալ տեղեկացում համայնքի և ներդրումային գրավչության մասին | ՏԻՄ |
| Համայնքի բյուջեի մուտքերի ապահովում | ՏԻՄ, բնակչություն |
| Համայնքային հիմնադրամի ստեղծում և արդյունավետ աշխատանքի կազմակերպում | ՏԻՄ |
| Համայնքի բնակչության ներգրավում հասարակական աշխատանքներին | ՏԻՄ, ՀԿ սեկտոր |
| Ծրագրերի իրատեսականությունն ապահովելու նպատակով դրանց մասին իրազեկում համացանցային կայքերով, դիմում մարզպետարանին | ՏԻՄ |
| Աղբահանության և սանիտարական մաքրման աշխատանքների հաճախակի իրականացում | ՏԻՄ |
| Պետության կողմից առավել բարձր տոկոսով ֆինանսական ներդրում համայնքի կողմից իրականացվող սուբվենցիոն ծրագրերում | Կառավարություն |

**Գյուղատնտեսության և գործարարության խթանում․**

|  |  |
| --- | --- |
| Գործողություններ | Պատասխանատուներ |
| Տեղական և պետական հարկային արտոնությունների տրամադրում՝ ներդրումներ կատարողների համար | Կառավարություն, ՏԻՄ |
| Խթանիչ մեխանիզմների մշակում՝ հողային ռեսուրսներն ամբողջությամբ օգտագործելու համար | ՏԻՄ, կառավարություն |
| Ցածր տոկոսադրույքով գյուղատնտեսական վարկերի տրամադրում | Կառավարություն |
| Գրավիչ ներդրումային դաշտի ապահովում | ՏԻՄ |